wickkiey/tamil-wikipedia-chunked huggingface dataset:
# அயோத்தி அகழாய்வுகள்

## பின்னணி

அயோத்தியில் உள்ள ராம ஜென்ம பூமி தான் இராமர் பிறந்த இடம் என்பது இந்துக்களின் தொன்ம நம்பிக்கையாகும். முகலாயப் பேரரசர் பாபர் ஆட்சியின் போது, அவரது படைதலைவர் ராம ஜென்ம பூமியில் இருந்த கோயிலை இடித்து, அதன் மீது பாபர் மசூதி கட்டினார் என்பது இந்துக்களின் குற்றச்சாட்டாகும். டிசம்பர் 1949-ஆம் ஆண்டில் சில இந்துக்கள் இராமரின் சிலையை மசூதியின் ஒரு பக்கத்தில் வைத்து வழிபட்டதாகவும், அதன்பிறகே மசூதியை இராமர் கோவில் இருந்த இடம் என இந்து அமைப்பினர் கூறுவதாகவும், முஸ்லிம் தரப்பு குற்றம் சாட்டியது. 6 டிசம்பர் 1992 அன்று அயோத்தியில் கூடிய இந்து அமைப்புகளால் பாபர் மசூதி இடிக்கப்பட்டது. இதனால் இந்து-முஸ்லீம்களிடையே நாடு முழவதும் கொந்தளிப்பு ஏற்பட்டது. எனவே பாரதிய ஜனதா கட்சியினர் ஆண்ட உத்தரப் பிரதேச சட்டமன்றத்தை இந்தியக் குடியரசுத் தலைவர் கலைத்தார்.  
1993-ஆம் ஆண்டில் அயோத்தியில் சர்ச்சைக்குரிய 67.7 ஏக்கர் நிலத்தை இந்திய அரசு ஒரு அரசாணையின் மூலம் தன் கட்டுப்பாட்டில் வைத்துக் கொண்டதுடன், பாபர் மசூதி இடிப்பு மற்றும் பிறகு ஏற்பட்ட வன்முறைகள் குறித்து விசாரணைக்கு உத்தரவிட்டது. 2003-ஆம் ஆண்டில் ராம ஜென்ம பூமி-பாபர் மசூதி இடிப்பு வழக்கில், அலகாபாத் உயர் நீதிமன்றத்தின் லக்னோ அமர்வின் பரிந்துரையின் படி, இந்தியத் தொல்லியல் ஆய்வகம் அயோத்தில் உள்ள பாபர் மசூதி வளாகத்தில் அகழாய்வுகள் மேற்கொண்டது.
# அயோத்தி அகழாய்வுகள்

## அகழாய்வுகளின் வரலாறு

அயோத்தியில் சர்ச்சைக்குரிய இடத்தில் மொத்தம் ஐந்து முறை அகழாய்வுகள் நடைபெற்றுள்ளது. 1862-63-ஆம் ஆண்டுகளில் அலெக்சாண்டர் கன்னிங்காம் தொன்ம வரலாறுகளைக் கொண்டு முதல் ஆய்வு செய்தார்; 1889-91-ஆம் ஆண்டுகளில் செர்மானிய இந்தியவியல் அறிஞர் *அலோயிஸ் அன்டன் ஃபூரர்* இரண்டாவது முறையாக அகழாய்வு மேற்கொண்டார்; 1969-70-ஆம் ஆண்டுகளில் பேராசிரியர். ஏ. கே. நரேன் நடத்தியது மூன்றாவது அகழாய்வாகும்; 1975-76-ஆம் ஆண்டுகளில் இந்தியத் தொல்லியல் ஆய்வகத்தின் தொல்லியல் அறிஞர் பி. பி. லால் நடத்தியது நான்காவது அகழ்வாய்வு ஆகும்; 2003-ஆம் ஆண்டில் அலகாபாத் உயர் நீதிமன்றத்தின் உத்தரவின் படி, இந்தியத் தொல்லியல் ஆய்வகம் அயோத்திய நடத்திய அகழாய்வு ஐந்தாவது மற்றும் இறுதி ஆகும். இந்த அகழாய்வில் தொல்லியல் ஆய்வாளர்கள், 29 இசுலாமியர்கள் உள்ளிட்ட 131 நபர்கள் கலந்து கொண்டனர். அகழாய்வில் கண்டெடுக்கப்பட்ட தொல்பொருட்கள் குறித்த 574 பக்க அறிக்கை அலகாபாத் உயர் நீதிமன்றத்தில் சமர்ப்பிக்கப்பட்டது.
# அயோத்தி அகழாய்வுகள்

## அகழாய்வுகளின் வரலாறு

### பிரித்தானிய இந்தியா ஆட்சிக் காலத்தில்

இந்தியத் தொல்லியல் ஆய்வகத்தை நிறுவிய அலெக்சாண்டர் கன்னிங்காம் 1862-63களில் அயோத்தி நகரம் குறித்து பழம்பெரும் நூல்களைக் கொண்டு ஆய்வு செய்தார்.  
அயோத்தி நகரத்தை இந்து-பௌத்த தொன்ம நூல்களில் சாகேதம் என்றும், சீனாவின் பௌத்த அறிஞர்களான பாகியானின் குறிப்புகளில் *ஷா-சி* என்றும், யுவான் சுவாங் *விசாகா* என்றும் குறிப்பிட்டுள்ளனர். கௌதம புத்தர் தான் அயோத்தி நகரத்தில் 6 மாதங்கள் கழித்ததாகக் கூறுகிறார். இந்து தொன்ம நூல்களை படித்த அலெக்சாண்டர் கன்னிங்காம், அயோத்தியில் 1000 ஆண்டுகள் பழமையான கட்டிடங்கள் காணப்படவில்லை என்றார். மகாபாரத காவியத்தின் படி, கிமு 1426-ஆம் ஆண்டில் நடைபெற்ற குருச்சேத்திரப் போரில் கௌரவர்கள் சார்பில் போரிட்ட கோசல நாட்டின் மன்னர் பிரகத்பாலன் அபிமன்யுவால் கொல்லப்பட்ட பின்னர், கோசல நாடு பல பகுதிகளாக சிதைவுற்றது.  
கிபி முதல் நூற்றாண்டில் உஜ்ஜைன் பேரரசர் விக்ரமாதித்தியன் அயோத்தி நகரத்திற்கு விஜயம் செய்த போது, அயோத்தி குறித்து இராமாயணம் கூறிய பகுதிகளில் புதிய கட்டிடங்களை எழுப்பினார். கிபி ஏழாம் நூற்றாண்டில் அயோத்திக்கு வருகை புரிந்த யுவான் சுவாங் தனது பயணக் குறிப்புகளில் அயோத்தி ஒரு பௌத்த் மையமாகவும், பழம்பெரும் பௌத்த கட்டிட அமைப்புகள் இருந்ததாகவும் குறித்துள்ளார்.  
ஜெர்மானிய இந்தியவியல் அறிஞரான *அலோயிஸ் அன்டன் ஃபூரர்* தலைமையில் இந்தியத் தொல்லியல் ஆய்வகத்தினர் 1889-91களில் அயோத்தியில் மற்றொரு தொல்லியல் ஆராய்ச்சியை மேற்கொண்டனர்.
# அயோத்தி அகழாய்வுகள்

## அகழாய்வுகளின் வரலாறு

### 1969-1970 அகழாய்வுகள்

கண்டுபிடித்த சமணத் துறவியின் சுடுமண் சிற்பம்]]
பனாரஸ் இந்துப் பல்கழகத்தின் பேராரசிரியர் *அவத் கிசோர் நாராயணன்* தலைமையிலான குழு 1969-70களில் அயோத்தியில் அகழாய்வுப் பணிகள் மேற்கொண்டனர். அகழாய்வின் முடிவில் கிமு 17-ஆம் நூற்றாண்டிற்ற்கு முன்னர் நிறுவப்பட்ட அயோத்தி நகரத்தில், பௌத்த பிக்குகள் வாழ்ந்ததாக கூறுகிறார்.
# அயோத்தி அகழாய்வுகள்

## அகழாய்வுகளின் வரலாறு

### அகழாய்வுகள் (1975-1985)

இந்தியத் தொல்லியல் ஆய்வகத்தின் ஆய்வாளர் பி. பா. லால் தலைமையிலான குழுவினர் 1975-76-ஆம் ஆண்டுகளில், ராம ஜென்மபூமி எனக்கருதப்பட்ட பாபர் மசூதி வளாகம், சிரிங்கிபேரபுரம், நந்திகிராமம், பரத்துவாஜர் ஆசிரமம், சித்திரகூடம் போன்ற 14 இராமாயண நிகழிடங்களில் அகழாய்வுப் பணிகள் மேற்கொள்ளப்பட்டது.
# அயோத்தி அகழாய்வுகள்

## பாபர் மசூதி வளாகத்தில் கண்டுபிடித்த கோயில் தூண்கள் (1990)

இந்தியத் தொல்லியல் துறையிலிருந்து பணி ஓய்வு பெற்ற தொல்லியல் ஆய்வாளர் பி. பா. லால், 1990-இல் ராஷ்டிரிய சுயம்சேவாக் சங்கம் இதழில், பாபர் மசூதியின் கீழ் ஒரு பத்தியில் தான் ஒரு இந்துக் கோவிலின் எச்சங்களைக் கண்டுபிடித்ததாக எழுதினார்.  
பி. பா. லால் 2008-ஆம் ஆண்டில் எழுதிய நூலில் இராமர், அவரது வரலாறு, ராம ஜென்மபூமி கோயில் மற்றும் இராமாயணம், தொல்லியல் மற்றும் பிற அறிவியல் சான்றுகள் குறித்து எழுதினார். இவரது நூலில் பாபர் மசூதியின் தூண்களுடன் இணைக்கப்பட்ட பன்னிரண்டு கல் தூண்கள் இருந்தன என்றும், அவைகள் வழக்கமான இந்து சமய தெய்வங்களின் உருவங்கள் மற்றும் வார்ப்புருக்கள் கொண்டிருந்தன எனக்குறிப்பிட்டார். இந்தத் தூண்கள் பாபர் மசூதியின் ஒருங்கிணைந்த பகுதி அல்ல என்றும், ஆனால் அதற்கு வேறானவை என்பது சுயமாகத் தெரிகிறது என்றார்.}}  
2003-ஆம் ஆண்டில் அலகாபாத் உயர் நீதிமன்றத்திற்கு பி. பா. லால் சமர்ப்பித்த அறிக்கையில், அயோத்தியில் பாபர் மசூதியின் தெற்குப் பகுதியில் "தூண் தளங்கள்" கண்டுபிடிக்கப்பட்டதைக் குறிப்பிட்டார். மேலும் இது குறித்து 1989 ஆம் ஆண்டில் இந்திய தொல்பொருள் ஆய்வுத் துறைக்கு ஏழு பக்க ஆரம்ப அறிக்கையை அனுப்பியதாகக் குறிப்பிட்டுள்ளார்.  
பி. பா. லால் தலைமையிலான பாபர் மசூதி வளாக அகழாய்வுக் குழுவில் பணியாற்றிய தொல்லியல் ஆய்வாளர் **கே. கே. முகமது** என்பவர் எழுதிய சுய சரிதை நூலில், ஒரு இந்து கோயில் அகழ்வாராய்ச்சியில் கண்டுபிடிக்கப்பட்டதாக குறிப்பிட்டுள்ளார். மேலும் இடதுசாரி வரலாற்றாசிரியர்கள் அடிப்படைவாதிகளுடன் இணைந்து முஸ்லிம் சமூகங்களை தவறாக வழிநடத்துகிறார்கள் என்றும் கூறினார்.
# அயோத்தி அகழாய்வுகள்

## சூன் - சூலை 1992

சூலை 1992-இல் இந்தியத் தொல்லியல் ஆய்வகத்தின் ஓய்வு பெற்ற முன்னாள் தலைமை இயக்குநர்களான ஒய். டி. சர்மா மற்றும் கே. எம். சிறீவத்சவா ஆகியோர் பாபர் மசூதிக்கு அருகே இருந்த ராம்கோட் குன்றுப் பகுதியில் அகழாய்வில் கிடைத்த மதச் சிற்பங்கள் மற்றும் விஷ்ணு சிலை போன்ற தொல்லியல் எச்சங்களை ஆய்வு செய்தனர். இத்தொல்லியல் எச்சங்கள் சர்ச்சைக்குரிய கட்டிடமைப்பின் உள் எல்லையில் அமைந்திருந்தது என்றும், "முந்தைய கோவிலுக்குச் சொந்தமானதாக இருக்கலாம்" என்று கருத்து தெரிவித்தனர். (Indian Express, 4 July 1992.) மேலும் அவர்கள் ஆய்வு செய்த பொருட்களில் குசான் பேரரசு (கிபி. 100-300) காலத்திய இந்து சம்ய சுடுமண் சிற்பங்கள், வைணவ தெய்வங்கள் மற்றும் சிவன்-பார்வதியின் உருவங்களைக் காட்டும் செதுக்கப்பட்ட மணற்கல் பொருட்களும் அடங்கும். இவைகள் நாகரா கட்டிடப் பாணியில் (கிபி 900-1200) அமைந்த ஒரு கோவிலுக்கு சொந்தமானது என்று அவர்கள் முடிவு செய்தனர்.
# அயோத்தி அகழாய்வுகள்

## விஷ்ணு ஹரி கல்வெட்டு, 1992

பாபர் மசூதியின் வளாகத்தை இந்தியத் தொல்லியல் ஆய்வகம் 1992-ஆம் ஆண்டில் அகழாய்வு செய்த போது நாகரி எழுத்தில் சமசுகிருத மொழியில் இருபது வரிகள் சுலோகங்கள் கொண்ட மணற்கல் விஷ்ணு ஹரி கல்வெட்டு கண்டுபிடிக்கப்பட்டது. இக்கல்வெட்டு பாபர் மசூதியின் இடிபட்ட சுவரின் கீழ் கண்டெடுக்கப்பட்டது. கிபி 12-ஆம் நூற்றாண்டில் சாகேதம் எனும் அயோத்தியை ஆண்ட அனயசந்திர வம்ச மன்னர் கோவிந்தசந்திரன் நிறுவிய கோயில் குறித்து நிறுவப்பட்டது. இக்கல்வெட்டின் சில பகுதிகள் கிடைக்கவில்லை. இந்திய தொல்லியல் துறையின் கல்வெட்டு வல்லுநர்கள் கே.வி.ரமேஷ் மற்றும் எம்.என்.கட்டி ஆகியோர் இக்கல்வெட்டுகளை மொழிபெயர்த்துள்ளனர். இக்கல்வெட்டு கடவுள் வணக்கத்துடன் தொடங்குகிறது. பின்னர் ஒரு புகழ்பெற்ற வம்சத்தை விவரிக்கிறது. கல்வெட்டின் 6-18 வரிகள் கர்ணன் அல்லது மாமே, சல்லக்ஷனா மற்றும் அல்ஹானா உட்பட வம்சத்தின் உறுப்பினர்களின் வீர வெற்றிகளை விவரிக்கின்றன. சமசுகிருத மொழி அறிஞர் கிஷோர் குனாலின் கூற்றுப்படி, இவர்கள் அனயசந்திரருக்கு முன் சாகேத மண்டலத்தின் ஆளுநராக இருந்த கஹாடவாலாவின் கீழ்ப்படிந்தவர்கள் என்று தோன்றுகிறது. கல்வெட்டின் 19-21 வரிகள் அல்ஹானாவின் வாரிசான அனயச்சந்திராவின் செயல்பாடுகள் மற்றும் அயோத்தியில் விஷ்ணு-ஹரி கோயில் கட்டுவது தொடர்பாக கூறுகிறது. மீதமுள்ள வசனங்கள் அவரது வாரிசான ஆயுஷ்சந்திராவை விவரிக்கின்றன.
# அயோத்தி அகழாய்வுகள்

## 2003 அகழாய்வுகள்

### ரேடார் ஆய்வுகள்

சனவரி 2003-இல் இடிக்கப்பட்ட பாபர் மசூதியின் வளாகத்தின் தரையடியில் உள்ளதை கண்டுபிடிக்கும் ரேடார் கருவியைக் கொண்டு பரிசோதனை செய்தனர். இடிக்கப்பட்ட பாபர் மசூதியின் கீழ் 0.5 முதல் 5.5 மீட்டர் ஆழத்தில் கட்டிட அமைப்புகளான தூண்கள், அடித்தள சுவர்கள், தரையமைப்பு போன்ற பழங்கால மற்றும் சமகால கட்டமைப்புகளுடன் தொடர்புடையவைகள் கண்டுபிடிக்கப்பட்டது.
# அயோத்தி அகழாய்வுகள்

## 2003 அகழாய்வுகள்

### அகழாய்வுகள்

2003-ஆம் ஆண்டில் அலகாபாத் உயர் நீதிமன்றத்தின் லக்னோ அமர்வு, ராம ஜென்மபூமி/பாபர் மசூதி வளாகத்தை மீண்டும் அகழாய்வு செய்ய இந்தியத் தொல்லியல் துறைக்கு ஆனையிட்டது. இந்த அகழாய்வில் 52 இசுலாமியர்கள் உள்ளிட்ட 131 பேர் ஈடுபட்டனர். ஆகஸ்டு, 2003-இல் தொல்லியல் துறை 574 பக்கங்கள் கொண்ட தொல்லியல் ஆய்வு அறிக்கையை நீதிமன்றத்திடம் சமர்ப்பித்தது.  
இந்தியத் தொல்லியல் துறை 22 மே முதல் 6 சூன் 2003 முடிய அகழாய்வு செய்த போது கண்டுபிடித்த தொல்லியல் எச்சங்கள் குறித்த அறிக்கையில்:
# அயோத்தி அகழாய்வுகள்

## அகழாய்வு முடிவுகள்

### தொல்லியல் மேடுகள்

அயோத்தி அகழாய்வின் போது கண்டெடுத்த தொல்பொருட்கள் குறித்து இந்தியத் தொல்லியல் ஆய்வகம் அறிக்கை வெளியிட்டது. அறிக்கையில் அகழாய்வின் போது கண்டெடுத்த சிதைந்த கோயில் எச்சங்கள் சமணர்களுடையது எனக் குறிப்பிட்டுள்ளது.கண்டெடுத்த பிற தொல்லியல் எச்சங்கள்:  
- கிமு 1,000 முதல் கிமு 300 முடிய உள்ள காலத்தவைகள்: இடிக்கப்பட்ட பாபர் மசூதி வளாகத்தில் நடைபெற்ற அகழாய்வின் போது வடக்கின் மெருகூட்டப்பட்ட கருப்பு மட்பாண்டப் பண்பாட்டு காலத்திய மட்பாண்டங்கள், பேரரசர் அசோகர் காலத்திய பிராமி எழுத்து கல்வெட்டு, பெண் தெய்வங்களின் சுடுமண் சிற்பங்கள், நவரத்தின மணிகள், கண்ணாடித் துண்டுகள் மற்றும் வண்டிச் சக்கரங்கள் கிடைத்தது.
- சுங்கர் காலம் கிமு 200 : தாய்க் கடவுளின் சுடுமண் சிற்பங்கள், மனித மற்றும் விலங்குகளின் எலும்புகள், நவரத்தின மணிகள், ஹேர் பின்கள், கருப்பு சிவப்பு மட்பாண்டங்கள், செங்கல் சுவர்கள்
- குசானப் பேரரசுக் காலம் - கிபி 100–300: மனித மற்றும் விலங்குகளின் சுடுமண் சிற்பங்கள், போதிகைகளின் உடைந்த துண்டுகள், மணிகள், உடைந்த வளையல்கள், சிவப்பு பீங்கான் பாண்டங்கள், இருபத்தி இரண்டு தளங்களில் பெரிய அளவிலான கட்டிட கட்டமைப்புகள் கண்டுபிடிக்கப்பட்டது.
- குப்தர்கள் காலம் (கிபி 320–600) மற்றும் குப்தர்களுக்கு பிந்தைய காலம்:வித்தியாசமான சுடுமண் சிற்பங்கள், முதலாம் சந்திரகுப்தர் உருவம் பொறித்த செப்பு நாணயங்கள், பானை ஓடுகள், நுழைவாயிலுடன் ஒரு வட்ட செங்கல் கோயில் மற்றும் சுவரில் நீர்-சட்டிக்கான ஏற்பாடும் கண்டுபிடிக்கப்பட்டுள்ளது.
- கிபி 11 - 12-ஆம் நூற்றாண்டு காலத்தவைகள்: வடக்கு-தெற்கு திசையில் கிட்டத்தட்ட ஐம்பது மீட்டர் நீளமுள்ள ஒரு பெரிய கட்டிட அமைப்பு கண்டறியப்பட்டுள்ளது. ஐம்பது தூண் தளங்களில் நான்கு மட்டுமே கிபி 11 - 12-ஆம் நூற்றாண்டு கால்த்தைச் சேர்ந்தவை. இதற்கு மேல் ஒரு பெரிய தூண் மண்டபத்தைக் கொண்ட குறைந்தபட்சம் மூன்று கட்டமைப்பு கட்டங்களைக் கொண்ட ஒரு மண்டபம் கண்டுபிடிக்கப்பட்டது.
# மார்வெலின் ஏபிசி தொலைக்காட்சி தொடர்கள்

**மார்வெலின் ஏபிசி தொலைக்காட்சி தொடர்கள்** என்பது மார்வெல் வரைகதை வெளியீடுகளில் தோன்றிய கதாபாத்திரங்களை அடிப்படையாகக் கொண்டு ஏபிசி என்ற தொலைக்காட்சிக்காக உருவாக்கப்பட்டு ஒன்றோடொன்று இணைக்கப்பட்ட அமெரிக்க நாட்டு தொலைக்காட்சித் தொடர்களின் தொகுப்பாகும்.  
இந்த தொடர்கள் ஏபிசி ஸ்டுடியோஸ் மற்றும் மார்வெல் தொலைக்காட்சி நிறுவனங்களால் தயாரிக்கப்பட்டது, அவை மார்வெல் திரைப் பிரபஞ்சத்தில் அமைக்கப்பட்டு, உரிமையாளரின் திரைப்படங்கள் மற்றும் பிற தொலைக்காட்சித் தொடர்களின் தொடர்ச்சியை அங்கீகரிக்கின்றன. இந்த மார்வெல் ஏபிசி தொடர்களின் குழுவை "மார்வெல் ஹீரோஸ்" என்று அழைக்கப்படுகின்றது.  
மார்வெல் திரைப் பிரபஞ்சத்தின் முதல் தொலைக்காட்சித் தொடர் ஏஜென்ட்ஸ் ஒப் ஷீல்ட்
ஆகும். இந்த தொடர் 2012 ஆம் ஆண்டு வெளியான தி அவேஞ்சர்ஸ் திரைப்படதின் எழுத்தாளர் மற்றும் இயக்குனரான ஜோஸ் வேடன் என்பவரால் மார்வெல் தொலைக்காட்சி மற்றும் ஏபிசிக்காக உருவாக்கப்பட்டது. இந்த தொடரில் நடிகர் கிளார்க் கிரெக் என்பவர் பில் கோல்சன் என்ற கதாபாத்திரத்தில் நடித்தார், இவரின் கதாபத்திரம் மார்வெல் திரைப் பிரபஞ்சத் திரைப்படங்களில் இருந்து தொடர்கிறது, இந்தத் தொடர் செப்டம்பர் 2013 இல் அறிமுகமாகி, ஆகஸ்ட் 2020 வரை ஏழு பருவங்களாக ஒளிபரப்பானது. அதை தொடர்ந்து கேப்டன் அமெரிக்கா: முதல் அவெஞ்சர் என்ற திரைப்படத்தில் தோன்றிய பெக்கி கார்ட்டர் என்ற கதாபாத்திரத்தை மையமாக கொண்டு ஏஜென்ட் கார்ட்டர் என்ற தொடர் உருவாக்கப்பட்டது. இந்த தொடர் இரண்டு பருவங்களாக சனவரி 2015 முதல் மார்ச்சு 2016 வரை ஒளிபரப்பானது. அத்துடன் ஏபிசியின் இறுதி தொடராக 2017 ஆம் ஆண்டில் இன்கியுமன்சு என்ற தொடர் ஒளிபரப்பானது.  
ஏஜென்ட்ஸ் ஒப் ஷீல்ட் என்ற தொடர் ஆரம்பத்தில் ஏபிசி தொலைக்காட்சியில் ஒளிபரப்பாகி நல்ல மதிப்பீட்டை பெற்று கொடுத்தது. ஆனால் கடைசி மூன்று பருவங்களும் சுமாரான மதிப்பீடுகளை கொடுத்தது. அதை தொடர்ந்து இன்கியுமன்சு என்ற தொடரும் நல்ல வரவேற்பைப் பெறவில்லை. இதனால் டிசம்பர் 2019 இல் மார்வெல் நிறுவனம் ஏபிசி தொலைக்காட்சியுடனான ஒப்பந்தத்தை நிறுத்திக் கொண்டது.
# மார்வெலின் ஏபிசி தொலைக்காட்சி தொடர்கள்

## தொடர்கள்

| முதலில் ஒளிபரப்பப்பட்டது | கடைசியாக ஒளிபரப்பப்பட்டது |  |
| --- | --- | --- |
| 2 | 23 செப்டம்பர் 2014 | 14 மே 2015 |
| 3 | 29 செப்டம்பர் 2015 | 17 மே 2016 |
| 4 | 20 செப்டம்பர் 2016 | 16 மே 2017 |
| 5 | 1 டிசம்பர் 2017 | 18 மே 2018 |
| 13 | 10 மே 2019 | 2 ஆகஸ்ட் 2019 |
| 7 | 27 மே 2020 | 12 ஆகஸ்ட் 2020 |
| 10 | 19 ஜனவரி 2016 | 1 மார்ச் 2016 |
# குலு (மேலதிக ஊடக சேவை)

**குலு** அல்லது **ஹுலு** என்பது வால்ட் டிஸ்னி நிறுவனத்திற்கு சொந்தமான அமெரிக்க நாட்டு சந்தா இணையத் தொலைக்காட்சி சேவையாகும். இது அக்டோபர் 29, 2007 இல் தொடங்கப்பட்டு, சிபிஎஸ், ஏபிசி, என்பிசி, அல்லது எஃப்எக்ஸ் போன்ற தொலைக்காட்சியின் திரைப்படங்கள், தொடர்கள் மற்றும் குலு அசல் உள்ளடக்கத்தையும் வழங்குகிறது. இந்த சேவை தற்போது அமெரிக்காவில் கிடைக்கிறது.  
இந்த ஓடிடி தளம் வால்ட் டிஸ்னி நிறுவனத்திற்கு சொந்தமானது, அத்துடன் காம்காஸ்டின் என்பிசி யுனிவர்சல் சிறுபான்மை பங்குகளை வைத்திருக்கிறது. 2021 ஆம் ஆண்டின் நிலவரப்படி, குலு 43.8 மில்லியன் சந்தாதாரர்களைக் கொண்டுள்ளது.
# எத்தில் புரோமோ அசிட்டேட்டு

**எத்தில் புரோமோ அசிட்டேட்டு** (*Ethyl bromoacetate*) என்பது CH<sub>2</sub>BrCO<sub>2</sub>C<sub>2</sub>H<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். புரோமோ அசிட்டிக் அமிலத்தின் எத்தில் எசுத்தர் வகைச் சேர்மமான இது அசிட்டிக் அமிலத்திலிருந்து இரண்டு படிநிலைகளில் தயாரிக்கப்படுகிறது. கண்ணீர் வரவழைக்கும் பண்பைக் கொண்டதாகவும் கார நெடியுடனுடனும் எத்தில் புரோமோ அசிட்டேட்டு காணப்படுகிறது. மிகவும் நச்சுத்தன்மை வாய்ந்த ஆல்கைலேட்டிங் முகவர் என்பதால் உள்ளிழுக்கப்படும் பட்சத்தில் ஆபத்தான விளைவுகளை ஏற்படுத்தும்.
# எத்தில் புரோமோ அசிட்டேட்டு

## பயன்கள்

கலவரக் கட்டுப்பாட்டு முகவராக எத்தில் புரோமோ அசிட்டேட்டை உலக சுகாதார நிறுவனம் பட்டியலிட்டுள்ளது. 1912 ஆம் ஆண்டில் பிரெஞ்சு காவல்துறையினர் எத்தில் புரோமோ அசிட்டேட்டை இந்த நோக்கத்திற்காக முதலில் பயன்படுத்தினர். 1914 ஆம் ஆண்டு ஆகத்து மாதத்தில் செருமானியர்களுக்கு எதிராக இந்த வாயு நிரப்பப்பட்ட 'கிரெனேட்சு லாக்ரிமோகென்சு என்ற துப்பாக்கி குண்டுகளை பிரெஞ்சு இராணுவம் பயன்படுத்தியது. ஆனால் எத்தில் புரோமோ அசிட்டேட்டு குளோரினை விட இருமடங்கு நச்சுத்தன்மை வாய்ந்ததாக இருந்தாலும் ஆயுதங்கள் பெரிதும் பயனற்றவையாக இருந்தன. போரின் ஆரம்ப மாதங்களில், ஆங்கிலேயர்கள் கண்ணீர்ப்புகை முகவர்கள் மற்றும் கந்தக டை ஆக்சைடு உட்பட அதிக நச்சு வாயுக்களை ஆயுதமாகப் பயன்படுத்தினர். செருமன் இராணுவம் 1915 ஆம் ஆண்டில் செருமன் குறியீடான வெயிசுக்ரூசு எனப்படும் வெண் சிலுவை திட்டத்தின் கீழ் மணமற்ற, நச்சு வாயு இரசாயன ஆயுதங்களாக இவற்றை எச்சரிக்கை முகவராகப் பயன்படுத்துவதை நியாயப்படுத்தி இந்தத் தாக்குதல்களைப் பயன்படுத்தியது.
கரிமத் தொகுப்பு வினைகளில் எத்தில் புரோமோ அசிட்டேட்டு ஒரு பல்துறை ஆல்கைலேட்டிங் முகவராகப் பயன்படுகிறது. துத்தநாகத்துடன் வினைபுரிந்து ஒரு துத்தநாக ஈனோலேட்டை உருவாக்கும் இரிபார்மாட்சுகி வினை இதன் முக்கிய பயன்பாடாகும்.  
இவ்வினையின் விளைவாக உருவாகும் BrZnCH<sub>2</sub>CO<sub>2</sub>Et கார்போனைல் சேர்மங்களுடன் சேர்ந்து ஒடுக்க வினைக்கு உட்பட்டு β-ஐதராக்சி-எசுத்தர்கள் கிடைக்கின்றன.
எத்தில் புரோமோ அசிட்டேட்டு பல பிற வினையாக்கிகளைத் தயாரிப்பதற்கான தொடக்கப் புள்ளியாகும். எடுத்துக்காட்டாக, பென்சால்டிகைடு போன்ற கார்போனைல் சேர்மங்களிலிருந்து ஆல்பா, பீட்டா- நிறைவுறா எசுத்தர்களை தயாரிப்பதற்கு தொடர்புடைய விட்டிக் வினையாக்கி பொதுவாகப் பயன்படுத்தப்படுகிறது. : முப்பீனைல் பாசுபீனுடன் எத்தில் புரோமோ அசிட்டேட்டு வினைபுரிவதால் இவ்விட்டிக் வினையாக்கி பெறப்படுகிறது.
# நர்மதா கோத்தி

**நர்மதா கோத்தி** (Narmada Kothi) என்பது இந்தியாவின் மத்திய பிரதேச மாநிலம் பர்வாகா நகராட்சியில் உள்ள ஓர் அரண்மனை ஆகும்.
# நர்மதா கோத்தி

## வரலாறு

இந்தூர் மாநிலத்தின் மராட்டிய மகாராசா ஒல்கரால் கட்டப்பட்டது, இவரும் இவரது குடும்பத்தினரும் சுதந்திரத்திற்கு முந்தைய பிரித்தானிய இந்தியாவில் தங்கள் விடுமுறை மற்றும் சுற்றுலாவை அனுபவிக்க இதை பயன்படுத்தினர். அரண்மனை ஐரோப்பிய பாணியில் கட்டப்பட்டது. இந்தி / பஞ்சாபி மொழி வார்த்தையான "கோத்தி" என்பது செல்வந்தர்கள் அல்லது அரச வர்க்கத்தால் கட்டப்பட்ட ஆடம்பரமான வீடு அல்லது மாளிகை என்று பொருள்படும்.  
பிரித்தானியாவிடம் இருந்து இந்தியா சுதந்திரம் பெற்ற பிறகு, இந்த மாளிகை மத்திய பிரதேச மாநில அரசால் கையகப்படுத்தப்பட்டது. பிரதான தளம் நர்மதா நதி பள்ளத்தாக்கு மேம்பாட்டுத் திட்டத்தின் அலுவலகமாக மாற்றப்பட்டது. இத்திட்டத்தின் மூலம் நர்மதா நதியின் நீரை நீர்ப்பாசனம் மற்றும் நீர் மின் உற்பத்திக்காக அணைகள் மற்றும் கால்வாய்கள் கட்டுவதன் மூலம் பயன்படுத்த திட்டமிடப்பட்டது. மேல் தளம் திட்டத்தின் மேற்பார்வை பொறியாளர் மற்றும் தலைமை பொறியாளர் குடியிருப்புகளாக சமமாக பிரிக்கப்பட்டது. உச்சக்கட்டமாக இந்த அரண்மனை ஒரு நீரூற்றுடன் அழகான தோட்டங்களைக் கொண்டிருந்தது. வளாகத்தில் பணிபுரியும் அலுவலக ஊழியர்கள், தோட்டக்காரர்கள் மற்றும் ஓட்டுநர்கள் இங்கு பணிபுரிந்தனர். இன்று நர்மதா (நதி) பள்ளத்தாக்கு மேம்பாட்டு ஆணையம், வட்டம் எண் 8 இன் மாநில அரசு அலுவலகங்கள் தொடர்ந்து செயல்படுகின்றன.  
நர்மதா கோத்தி முதலில் மஞ்சள் நிறத்தில் வெள்ளை நிற சிறப்பம்சங்களுடன் வர்ணம் பூசப்பட்டது, இப்போது அது இளம் அரக்கு நிறத்தில் வெள்ளை சிறப்பம்சங்களுடன் வர்ணம் பூசப்பட்டுள்ளது. ஆனால் அதன் உட்புறம் இன்னும் வெள்ளை நிற சிறப்பம்சங்களுடன் முக்கியமாக மஞ்சள் நிறத்தில் உள்ளது.
# நர்மதா கோத்தி

## அமைவிடம்

நவீன மத்திய பிரதேச மாநிலமான பர்வாகாவில் உள்ள நர்மதா ஆற்றின் கரையில் உள்ள உயர் வெள்ள மட்டக் குறிக்கு சற்று மேலே ஒரு வலுவூட்டப்பட்ட கரையில் இந்த அரண்மனை கட்டப்பட்டுள்ளது. தேசிய நெடுஞ்சாலை 27 இல் நர்மதா ஆற்றின் மீது காண்ட்வா - இந்தூர் சாலைப் பாலத்தின் கிழக்கே இவ்விடம் அமைந்துள்ளது.
# நர்மதா கோத்தி

## மேலும் பார்க்கவும்

- ராஜ்வாடா, இந்தூரின் முக்கிய அரண்மனை
- லால்பாக் அரண்மனை
- புதிய அரண்மனை, போன்ஸ்லே சத்ரபதிகளின் கோலாப்பூர்
- ஜெய் விலாஸ் அரண்மனை, சிந்தியாஸின் குவாலியர்
- ஷனிவார் வாடா, பேஷ்வாக்களின் புனே
- போன்ஸ்லேயர்களின் தஞ்சாவூர் மராட்டிய அரண்மனை
# கிராம தேவதை

**கிராம தேவதை** (*Grama devata*) ("கிராமத் தெய்வம்") என்பது பொதுவாக இந்தியாவில் கிராமங்களில் வழிபடப்படும் முதன்மை தெ தெய்வங்களும் விதிவிலக்குகளாக உள்ளன. தர்ம-தாக்கூர் என்ற ஆண் தெய்வம் இந்தியாவின் மேற்கு வங்க மாநிலத்தில் கருவுறுதல் மற்றும் நோய்க்கான கடவுளாவார். மற்றொரு உதாரணம் மகாராட்டிராவின் கிராமங்களில் உள்ள கிராமதேவதையான கால பைரவரைக் கூறலாம். இவர் சிவபெருமானின் உக்கிரமான வடிவமாவார். அங்கு இவர் வைரவர் என்று குறிப்பிடப்படுகிறார்.  
குறிப்பாக தென்னிந்தியாவில், ஒரு கிராம தெய்வம் என்பது, கிராமத்தின் எல்லையில் அமைந்துள்ள கிராமத்தின் பாதுகாப்பிற்காக அமைந்திருப்பது என்பது ஒரு பொதுவான முறையாகும்.  
தெற்கு ஆசியாவில் காணப்படும் "தாய் தெய்வங்களின் " ஆரம்ப தோற்றம் கிமு 4ஆம் ஆயிரமாண்டு காலத்தைச் சேர்ந்த பெண் சுடுமண் சிலைகளின் வடிவத்தில் மெஹெர்கரில் காணப்படுகிறது. இந்த சிலைகள் "தாய் தெய்வத்தை" பிரதிநிதித்துவப்படுத்துவதாக நம்பப்படுகிறது. சிந்து வெளி நாகரிகத் தளங்களிலிருந்து இதே போன்ற பெண் உருவங்கள் 3வது-2வது ஆயிரமாவது ஆண்டு உருவங்களில் காணப்படுகின்றன. அதில் ஒரு பெண் தனது கருவில் இருந்து தோன்றிய தாவரத்தையும், ஒரு மரத்தில் இருக்கும் ஒரு பெண்ணை (தெய்வமாக நம்பப்படுகிறது) மற்றொரு பெண்ணால் வழிபடுபடுவது போலக் காணப்படுகிறது. இதன் கீழே ஏழு உருவங்கள் உள்ளன. விவசாயத்துடனான அவர்களின் தொடர்பு காரணமாக, பூமியின் ஆவி பற்றிய கருத்து சிந்துவெளி நாகரிக காலத்தில் இருந்ததைப் போலகிடைக்கப்பெற்ற சுடுமண் துண்டுகளிலிருந்து அறியவருகிறது. இந்தத் துண்டு, ஒரு பாராசோலை வைத்திருக்கும் ஒரு உருவத்தைக் காட்டுகிறது.தற்கால கிராம தேவதைகளுக்கு வழங்கப்படுவது போன்ற மண் பானைகள், பழங்கள், பூக்கள் மற்றும் பிற காணிக்கைகளால் வழிபடப்படும் ஒரு தெய்வம் என தெளிவாகத் தெரிகிறது.  
கிராம தேவதைகளுடன் தொடர்புடைய பொதுவான உருவப்படங்களின் மற்றொரு குழு சப்தகன்னியர் ("ஏழு தாய்கள்"). இந்த தெய்வங்களின் முதல் குறிப்பு மகாபாரதத்தின் பிற்பகுதியில் கிபி 1 ஆம் நூற்றாண்டுக்கு முந்தைய அடுக்குகளில் நிகழ்கிறது. மேலும் வேதங்களில் இவர்களின் குறிப்பு இல்லாதது இந்த தெய்வங்களுக்கு வேதம் அல்லாத தோற்றத்தைக் குறிக்கிறது.
# கிராம தேவதை

## எடுத்துக்காட்டுகள்

- கஸ்பா கணபதி புனே நகரின் கிராமதேவதை.
- பிரம்மநாத் பீட குர்த் கிராமத்தின் கிராமதேவதை.
- மும்பையின் காவல் தெய்வம் மும்பா தேவி
- அனகாபள்ளியின் கிராமதேவதை நூக்காளம்மன்
- மேற்கு வங்காளத்தின் பல கிராமங்களில் வணங்கப்படும் தர்ம தாக்கூர்
- டிரினிடாட் மற்றும் டொபாகோவில் வணங்கப்படும் சிப்பாரியா
- இலங்கைத் தமிழர்களின் கிராம தெய்வங்கள்
- தென்னிந்தியாவின் கிராம தெய்வங்கள்
- அரியானா, பஞ்சாப், மேற்கு உத்தரப் பிரதேசம், ராஜஸ்தானில் உள்ள ஜதேரா அல்லது தோக்
# பொந்தியான் கிச்சில்

**பொந்தியான் கிச்சில்**, (மலாய்: *Pontian Kechil*; ஆங்கிலம்: *Pontian Kechil*; சீனம்: 笨珍凯奇); ஜாவி: ڤونتين كچيل) என்பது மலேசியா, ஜொகூர் மாநிலத்தில், பொந்தியான் மாவட்டத்தில் அமைந்து உள்ள ஒரு நகரம். பொந்தியான் மாவட்டத்தின் தலைநகரமாகவும் விளங்குகிறது. இந்த நகரத்தைப் பொந்தியான் நகரம் என்று பொதுவாக அழைப்பது உன்டு.  
இந்த நகரம் ஜொகூர் பாரு மாநகரத்தில் இருந்து 59 கி.மீ. தொலைவில் அமைந்துள்ளது. பொந்தியான் நகராண்மைக் கழகம் (Pontian Municipal Council) 1976-ஆம் ஆண்டில் அமைக்கப் பட்டது. இந்தக் கழகம் இந்த நகரத்தில்தான் உள்ளது.  
முன்பு காலத்தில் இந்த நகரம் ஒரு மீன்பிடி கிராமம். தற்சமயம் துரிதமான வளர்ச்சி கண்டுள்ளது. இதன் பரப்பளவு 6.6. ச.கி.மீ.
# மெனாய் விரிகுடா

**மெனாய் விரிகுடா** (*Menai Bay*) தான்சானியாவின் சான்சிபார் தீவுக் கூட்டத்தின் மிகப்பெரிய உங்குயா தீவின் தென் மேற்கு கடற்கரையில் அமைந்துள்ளது.
# மெனாய் விரிகுடா

## புவியியல்

மேற்கு இந்தியப் பெருங்கடலின் சான்சிபார் நீரிணையில் 8 கி.மீ. அகலத்தில் இவ்விரிகுடா அமைந்துள்ளது.  
மெனாய் விரிகுடாவின் நீண்ட கடற்கரையில் பத்தொன்பது கிராமங்கள் உள்ளன. மொத்த மக்கள் தொகை சுமார் 17,000 ஆகும். இந்த கிராமங்கள் சான்சிபாரின் உங்குயா தீவின் தெற்குப் பகுதியில் உள்ளன. 1998 ஆம் ஆண்டு சுமார் 20,000 சுற்றுலாப் பயணிகள் இப்பகுதிக்கு வருகை தந்துள்ளனர்  
மெனாய் வளைகுடா பாதுகாப்புப் பகுதி என்பது வளைகுடா பகுதியின் வாழ்விடங்கள் மற்றும் தாவர விலங்கினங்களைப் பாதுகாக்கும் ஒரு கடல் அமைப்பு ஆகும்.
# பெக்கான் நானாஸ்

**பெக்கான் நானாஸ்**, (மலாய்: *Pekan Nanas*; ஆங்கிலம்: *Pekan Nanas*; சீனம்: 北干那那); என்பது மலேசியா, ஜொகூர் மாநிலத்தில், பொந்தியான் மாவட்டத்தில் அமைந்து உள்ள ஒரு நகரம்.  
மலேசியாவில் அன்னாசிப் பழ உற்பத்திக்கு பெயர் பெற்ற இடமாகும். நாட்டில் அன்னாசிப் பழங்கள் அதிகமான அளவில் இங்குதான் உற்பத்தியாகின்றன. இந்த நகரத்தின் பெயரிலும் அன்னாசிப் பழத்தின் பெயர் பதிவாகி உள்ளது. பெக்கான் (Pekan) என்றால் நகரம். நானாஸ் (Nanas) என்றால் அன்னாசி.
# பெக்கான் நானாஸ்

## பொது

பெக்கான் நானாஸ் நகரத்தின் மக்கள் தொகை ஏறக்குறைய 10,000 ஆகும். இந்த பெக்கான் நானாஸ் நகரத்தில் குடிநுழைவுச் சாவடியும்; மற்றும் அன்னாசிப்பழம் பதப்படுத்தல் ஆலைகளையும் கொண்டு உள்ளது.  
மலேசியாவின் அன்னாசிப் பழ வேளாண்மையில், பெக்கான் நானாஸ் நகரம் மிகப் பெரிய உற்பத்தித் தளமாக இருந்தது. நாட்டிலேயே முதல் இடத்தைப் பிடித்தது. நகர்ப்புற; கிராமப்புற துரித நவீன மயத்தினால் அன்னாசிப் பழ உற்பத்தி மிகவும் குறைந்து விட்டது.
# பெக்கான் நானாஸ்

## பொது

### பூலாய் மலை நீர்வீழ்ச்சி

முன்பு அன்னாசித் தோட்டங்கள் இருந்த இடங்களில் இப்போது வீடைமைப்புத் திட்டங்கள் உருவாகி விட்டன. எண்ணய்ப் பனை தோட்டங்களும் உருவாக்கப்பட்டு உள்ளன.  
ஜொகூர் மாநிலச் சுற்றுலாத் தலங்களில் ஒன்றான பூலாய் மலை நீர்வீழ்ச்சி, இந்தப் பெக்கான் நானாஸ் நகரத்திற்கு அருகில் தான் உள்ளது.
# பெக்கான் நானாஸ்

## அமைவிடம்

தீபகற்ப மலேசியாவின் சொர்க்க வாசல் என்றும் புகழப் படும் தஞ்சோங் பியாய் துறைமுகப் பட்டினம், பெக்கான் நானாஸ் நகரில் இருந்து 30 கி.மீ. தொலைவில் உள்ளது. தஞ்சோங் பியாய் தேசியப் பூங்கா (Tanjung Piai National Park) எனும் ஓர் அழகிய வனப்பூங்காவை அங்கு அமைத்து இருக்கிறார்கள்.  
பெக்கான் நானாஸ் தஞ்சோங் பியாய் கடலோரச் சதுப்புநிலம், அனைத்துலக அளவில் ஒரு முக்கியமான ராம்சார் தளமாகும். ராம்சார் ஒப்பந்தத்தின் கீழ், சதுப்புநிலச் சுற்றுச்சூழல் அமைப்பை உறுதிப்படுத்த இந்த இடம் அரசாங்கத்தால் பராமரிக்கப்பட்டு வருகிறது. தேசிய அளவில் முக்கியமான இயற்கை தளமாகும். ஜொகூர் தேசிய பூங்கா கழகத்தினால் உருவாக்கப்பட்ட மூன்றாவது பூங்காவாகும்.  
வடக்கு-தெற்கு விரைவுசாலை (மலேசியா) வழியாக தஞ்சோங் பியாய் தேசியப் பூங்காவிற்குச் செல்பவர்கள், பெக்கான் நானாஸ் நகரத்தைக் கடந்துதான் செல்ல வேண்டும். அதனால் இந்த நகரத்திற்கும் அதிகமான சுற்றுலாப் பயணிகள் வந்து செல்கிறார்கள்.
# மெம்பா விரிகுடா

**மெம்பா விரிகுடா** (*Memba Bay*) தென் கிழக்கு ஆப்பிரிக்காவிலுள்ள மொசாம்பிக்கு நாட்டில்]] அமைந்துள்ள ஒரு விரிகுடாவாகும். இது மொசாம்பிக்கு நாட்டின் வடக்கு கடற்கரையில் பெர்னாவோ வெலோசோ விரிகுடாவின் வடக்கே நம்புலா மாகாணத்தில் அமைந்துள்ளது.  
தற்போது விரிகுடா ஒரு பிரபலமான ஆழ்கடல் நீச்சல் பகுதியாக' விளங்குகிறது. இங்கு இதற்காக ஏராளமான மூழ்கும் இடங்கள் உள்ளன.
# மெம்பா விரிகுடா

## நிலவியல்

மெம்பா விரிகுடா கிழக்கு நோக்கி திறந்திருக்கும். மெம்பா விரிகுடா அது அமைந்துள்ள மெம்பா மாவட்டத்திலுள்ள மெம்பா நகரத்தின் பெயரால் அழைக்கப்படுகிறது. உள் விரிகுடாவின் தெற்குக் கரையில் ஆழமான நுழைவாயில்கள் உள்ளன, இதில் போர்டோ டி டுவார்டே பெட்ரோசோ, என்ற மொசாம்பிக்கின் முக்கிய துறைமுகமும் போர்டோ டி போகேச்சு துறைமுகமும் அடங்கும் .
# மெர்சிங் மாவட்டம்

**மெர்சிங் மாவட்டம்** (ஆங்கிலம்: *Mersing District*; மலாய்: *Daerah Mersing*; சீனம்:古来区; ஜாவி: مرسيڠ ) என்பது மலேசியாவின் ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு மெர்சிங் நகரம் தலைநகரமாக விளங்குகிறது.  
மெர்சிங் மாவட்டம் கோலாலம்பூர் மாநகரில் இருந்து 355 கி.மீ.; ஜொகூர் பாரு மாநகரில் இருந்து 127 கி.மீ.; பகாங், பெக்கான் அரச நகரில் இருந்து 150 கி.மீ. தொலைவில் அமைந்து உள்ளது.
# மெர்சிங் மாவட்டம்

## பொது

தென் சீனக் கடலைக் கடற்கரையாகக் கொண்ட மெர்சிங் மாவட்டம் நிறைய சுற்றுலாத் தீவுகளைக் கொண்டது. இங்கு அழகு அழகான கடற்கரைகள்; குறைந்த விலையில் தங்கும் விடுதிகள்; தடங்கல் இல்லா படகுச் சேவைகள்; விதம் விதமான கடல்வகை உணவுப் பொருட்கள் மலிவான விலையில் கிடைக்கின்றன.  
இந்த மாவட்டத்தின் கிழக்குப் பகுதி, கண்ணிற்கு எட்டிய தூரம் வரையில் வெண்மணல் கடற்கரைகளுக்கும், இயற்கை அழகிற்கும் பிரபலமானது.
# மெர்சிங் மாவட்டம்

## பொது

### பொருளாதார நடவடிக்கைகள்

இந்த மாவட்டத்தின் முக்கியப் பொருளாதார நடவடிக்கைகள் என்றால் இயற்கைச் சுற்றுச்சூழல் சுற்றுலா, மீன்பிடித் தொழில், கடல் சார் மீன்வளர்ப்புத் தொழில், விவசாயம் மற்றும் இலகு வகை தொழிற்சாலைகள் ஆகும்.  
மெர்சிங் மாவட்டத்தில் ஏழுக்கும் மேற்பட்ட தீவுகள் உள்ளன. இவை உள்நாட்டு; வெளிநாட்டு சுற்றுலாப் பயணிகளை வெகுவாக ஈர்க்கின்றன. தியோமான் தீவிற்குச் சுற்றுலாப் பயணிகளைப் படகு மூலம் கொண்டு செல்ல மெர்சிங் நகரத்தில் படகுத் துறையும் உள்ளது.
# மெர்சிங் மாவட்டம்

## வரலாறு

நகருக்கு அருகில் கடற்கரை]]
சீன மொழிச் சொல்லான "மாவ் ஷெங் போர்ட்" (Mau Sheng Port) எனும் சொல்லில் இருந்து மெர்சிங் எனும் சொல் பெறப்பட்டு இருக்கலாம் நம்பப் படுகிறது. 1880-ஆம் ஆண்டு முதல் அந்தச் சொல் பயன்பாட்டில் இருந்து வருகிறது. நல்ல அறுவடை என்று அந்தச் சொல் பொருள் படுகிறது.  
மேலும் அமீர் சிங் (Amir Singh) அல்லது மென் சிங் (Men Singh) என்று பெயர் கொண்ட சீக்கிய வணிகர் ஒருவரிடம் இருந்தும், மெர்சிங் எனும் பெயர் பெறப்பட்டு இருக்கலாம் என்றும் நம்பப் படுகிறது.
# மெர்சிங் மாவட்டம்

## நிர்வாகப் பகுதிகள்

மெர்சிங் மாவட்டம் 10 முக்கிம்களாகப் பிரிக்கப்பட்டு நிர்வாகம் செய்யப் படுகிறது.  
- மெர்சிங், பத்து சாவான் தீவு *(Mersing, Pulau Batu Chawan)*
- திரியாங், லாலாங் தீவு *(Triang Pulau Lalang)*
- செதிண்டான் தீவு, காஜா தீவு *(Pulau Setindan, Pulau Gajah)*
- பெஞ்சாபோங், பெலாண்டோக் தீவு, மாவார் தீவு, பூச்சோங் தீவு *(Penyabong, Pulau Pelandok, Pulau Mawar, Pulau Puchong)*
- தெங்காரோ, கெராங்கா தீவு, லீலாங் தீவு *(Tenggaroh, Pulau Kerengga, Pulau Lilang)*
- ஜெமாலுவாங், பெலுனாக் தீவு *(Jemaluang, Pulau Belunak)*
- இதர தீவுகள்
- பாடாங் எண்டாவ் *(Padang Endau)*
- செம்புரோங் *(Sembrong)*
- லெங்கோர் *(Lenggor)*
# மெர்சிங் மாவட்டம்

## தேர்தல் முடிவுகள்

### மலேசியப் பொதுத் தேர்தல், 2018

மலேசிய மக்களவையில் மெர்சிங் மாவட்டத்தின் தொகுதிகள். 2018-ஆம் ஆண்டு பொதுத் தேர்தல் முடிவுகள்.  
| # | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# மெர்சிங் மாவட்டம்

## ஜொகூர் மாநிலச் சட்டமன்றம்

### மலேசியப் பொதுத் தேர்தல், 2018

ஜொகூர் மாநிலச் சட்டமன்றத்தில் மெர்சிங் மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (*Suruhanjaya Pilihan Raya Malaysia - Election Commission of Malaysia*) வெளியிட்ட பொதுத் தேர்தல் முடிவுகள்:  
| # | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# மெர்சிங் மாவட்டம்

## சுற்றுலா இடங்கள்

மெர்சிங் மாவட்டத்தின் கடல் எல்லையில் உள்ள 13 தீவுகளில் ஆக்ஸ்பில் (Hawksbill) ஆமை; மற்றும் பச்சை கடல் ஆமைகள் முட்டையிடும் தளங்களாக உள்ளன. ஒவ்வோர் ஆண்டும் ஏப்ரல் முதல் செப்டம்பர் வரை கிட்டத்தட்ட 200 ஆமைகள் ஜொகூரில் கரை ஒதுங்குகின்றன.  
- அவுர் தீவு *(Aur Island)*
- ஜொகூர் பெசார் தீவு *(Besar Island)*
- அரிமாவ் தீவு *(Harimau Island)*
- அரோங் பொழுதுபோக்கு வனப்பூங்கா *(Arong Recreational Forest)*
- பெமாங்கில் தீவு *(Pemanggil Island)*
- ராவா தீவு *(Rawa Island)*
- சிபு தீவு *(Sibu Island)*
- எண்டாவ்-ரொம்பின் தேசியப் பூங்கா *(Taman Negara Endau Rompin)*
# ஆந்திரப் பிரதேசத்தின் நடன வடிவங்கள்

**ஆந்திரப் பிரதேசத்தின் நடன வடிவங்கள்** (*Dance forms of Andhra Pradesh*) என்பது பலவிதமான வண்ணங்களையும், உடைகளையும், வகைகளையும் பெறுகின்றன; மேலும், பல்வேறு அமைப்புகளையும், இசைக்கருவிகளையும் உள்ளடக்கியது. பொதுவாக இது மிகவும் பிரகாசமான மற்றும் கவர்ச்சிகரமான வண்ணங்களை உள்ளடக்கியது.  
இந்த நடனங்கள் பெரும்பாலும் பாரம்பரிய இசையுடன் இயற்றப்படுகின்றன. பல நடனங்களில் தலையில் நெருப்புடன் நடனமாடுவது அல்லது மண் பானையில் நடனமாடுவது போன்ற பலவிதமான பாணிகளும் அடங்கும். அவை மிகவும் சுவாரஸ்யமானதும் அற்புதமான பொழுதுபோக்கும் ஆகும்.
# ஆந்திரப் பிரதேசத்தின் நடன வடிவங்கள்

## விலாசினி நாட்டியம்

**விலாசினி நாட்டியம்** என்பது ஆந்திரப் பிரதேசத்தில் தேவதாசிகளின் நடன மரபாகும். இது தேவதாசி எதிர்ப்புச் செயலுக்குப் பிறகு அழிவை எதிர்கொண்டது. அதிர்ஷ்டவசமாக மீதமுள்ள சில நடனக் கலைஞர்களால் புத்துயிர் பெற்றது. ஆனாலும் இது இன்னும் இந்தியப் பாரம்பரிய நடன அந்தஸ்தைப் பெறவில்லை.
# ஆந்திரப் பிரதேசத்தின் நடன வடிவங்கள்

## ஆந்திர நாட்டியம்

**ஆந்திர நாட்டியம்** என்பது இந்திய மாநிலங்களான ஆந்திராவிலும் தெலங்காணாவிலிருந்தும் தோன்றிய ஒரு பாரம்பரிய நடன வடிவமாகும். இந்த பாரம்பரிய நடன வடிவம், 2000 வருடங்கள் வரலாற்றைக் கொண்டுள்ளது. முகலாயர் காலத்திலும், ஆங்கிலேயர் காலத்திலும் பின்னடைவைச் சந்தித்து, 20ஆம் நூற்றாண்டில் புத்துயிர் பெற்றது.
# ஆந்திரப் பிரதேசத்தின் நடன வடிவங்கள்

## புர்ராகதை

புர்ராகதை என்பது ஜங்கம் கதை என்று அழைக்கப்படும் நாடகங்களின் புதிய பெயராகும் (இருபதாம் நூற்றாண்டு). ஜங்கங்கள் சிவ வழிபாட்டாளர்களாக அலைந்து கொண்டிருந்தனர்.  
புர்ரா என்பது முக்கிய கதைசொல்லியின் இசைக்கருவியான தம்புராவைக் குறிக்கிறது. முக்கிய கலைஞர் தனது இசைக்கருவியை இசைத்துக் கொண்டே ஒரு கதையை விவரிப்பார். அதற்கேற்றவாறு நடனமும் ஆடுவார். சக-கலைஞர்கள் முரசு வாசிப்பார்கள். மேலும், கதை சொல்லியைத் தொடர்ந்து உரையாற்றுவார்கள். மேலும், கதையின் சில நிகழ்வுகளை தங்கள் சிறிய வாக்கியங்களால் மெருகூட்டுவார்கள். இது ஜனபத கலாலுவில் ஒன்றாகும்.
# ஆந்திரப் பிரதேசத்தின் நடன வடிவங்கள்

## வீரநாட்டியம்

வீரநாட்டியம் என்பது ஆந்திரப் பிரதேச மாநிலத்தில் உள்ள ஒரு மிகப் பழமையான நடன வடிவமான இது மத முக்கியத்துவம் வாய்ந்தது. இந்த கண்கவர் நடன வடிவம் 'வீராங்கம்' எனவும் 'வீரபத்ர நிருத்தியம்' என்றும் அழைக்கப்படுகிறது. 'வீரா' என்ற சொல்லுக்கு வீரம் என்று பொருள். எனவே நடன வடிவத்தின் பெயரே இது துணிச்சலானவர்களின் நடனம் எனபதாகும்.  
வீரநாட்டியத்தின் விளக்கம் இந்து புராணங்களில் காணப்படுகிறது. ஒருமுறை சிவபெருமானின் மனைவி சதிதேவி ஒரு விழாவில் அவமானப்படுத்தப்பட்டார். இது அழிவின் கடவுளான சிவனைக் கோபப்படுத்தியது. தனது மனைவி சந்தித்த அவமானத்தால் கோபமடைந்த சிவபெருமான், தனது தலைமுடியிலிருந்து வீரபத்ரனை உருவாக்கியதாக புராணக் கதை கூறுகிறது. சிவன்தீவிர நடனம் மூலம் அவரது தீவிர கோபத்தை சித்தரித்ததாக நம்பப்படுகிறது. இதனால் வீரநடனம் என்ற பெயரை நியாயப்படுத்தினார். அது 'பிராணாயம்' அல்லது அழிவின் நடனம் எனவும் அழைக்கப்படுகிறது.
# ஆந்திரப் பிரதேசத்தின் நடன வடிவங்கள்

## புட்ட பொம்மலு

ஆந்திரப் பிரதேசத்தின் மேற்கு கோதாவரி மாவட்டத்திலுள்ள தணுக்குவில் பிரபலமான ஒரு நாட்டுப்புற நடன வடிவமாகும். புட்ட பொம்மலு என்றால் "கூடை பொம்மைகள்" எனப் பொருளாகும். இது மர-உமி, உலர்ந்த புல், சாணம் ஆகியவற்றால் செய்யப்படுகின்றன. ஒவ்வொரு நடனக் கலைஞரும் தலையிலும், தோள்களிலும் வெவ்வேறு முகமூடியை அணிந்து, கலையின் நோக்கத்தை விரிவுபடுத்துவார்கள். மேலும், அசைவுகளுக்கு வண்ணம் சேர்க்கும் சொற்கள் அல்லாத தாளத்திற்கு நடனமாடுவார்கள்.
# ஆந்திரப் பிரதேசத்தின் நடன வடிவங்கள்

## தோல் பொம்மலாட்டம்

தோல் பொம்மலாட்டப் பாரம்பரியத்தில் அனுமன், சீதை பொம்மைகள்]]
தோல் பொம்மலாட்டம் என்பது இந்தியாவின் ஆந்திரப் பிரதேச மாநிலத்தில் உருவான பொம்மலாட்டத்தின் ஒரு வடிவமாகும். இது முக்கியமாக காவியங்களில் இருந்து அத்தியாயங்களை சித்தரிக்கிறது.
# ஆந்திரப் பிரதேசத்தின் நடன வடிவங்கள்

## தோல் பொம்மலாட்டம்

### கூத்துமுறை

ஓலை அல்லது துணியால் வேயப்பட்ட சிறிய அறையே, தோல்பாவைக் கூத்தின் அரங்கமாகும். இவ்வறையின் முன்பகுதியில் மெல்லிய வெள்ளைத் திரைச்சீலை கட்டப்பட்டிருக்கும். பாவைகளை இயக்கிக் கூத்தினை நடத்துபவர் இவ்வறையினுள் இருப்பார். அரங்கின் உள்பகுதியில் உள்ள வெண்திரையை ஒட்டி ஆட்டப்படும். பாவைகளின் மீது, விளக்கின் ஒளி ஊடுருவும் போது பார்வையாளர்களுக்குப் பாவைகள் தெளிவாகத் தெரியும். பார்வையாளர்கள் மண் தரையில் அமர்ந்திருப்பர். கூத்தரங்கின் முன்பகுதியில் இசைக்கருவிகளை இசைப்பவர்களும் பின்பாட்டுப் பாடுபவர்களும் அமர்ந்திருப்பர். பாக்கூத்தைக் குடும்பமாத்தான் செய்வார்கள். கூத்தை நடத்துபவர் பலகுரலில் பேசி கூத்து காட்டுபவராகவும், அவரின் குடும்ப உறுப்பினர்கள் இசைக் கருவிகளை வாசிப்பவர்களாகவும் இருப்பர். இக்கலைஞர்கள் தங்களின் இருப்பிடத்தில் இருந்து குடும்பத்தோடு கிளம்பி, பல ஊர்களில் நிகழ்ச்சி நடத்தி, மீண்டும் 6 மாதங்கள் கழித்து சொந்த கிராமத்திற்குத் திரும்புகின்றனர். ஆகவே இவர்கள் நாடோடிக் கலைஞர்களாகக் கருதப்படுகின்றனர்.
# ஆந்திரப் பிரதேசத்தின் நடன வடிவங்கள்

## பஞ்சாபி

ஆட்டின் தோலால் ஆன வந்திரதம் போன்ற மேளம் குச்சிகளால் அடிக்கப்படுகிறது. இது 16 முதல் 20 நடனக் கலைஞர்கள் தங்கள் கணுக்காலில் மணிகளைக் கட்டிக் கொண்டு நிகழ்த்துவார்கள். ஜாதகங்கள், திருவிழாக்கள் அல்லது திருமணங்கள் என எந்த ஊர்வலத்தின் முன்பும் இவ்வகை நடனக் கலைஞர்களைப் பார்ப்பது தெலங்காணா வழக்கத்தின் ஒரு பகுதியாகும். நிசாமாபாத் மாவட்டத்தில் கலகலப்பான இந்த கலை வடிவம் இன்றும் தொடர்கிறது. கலைஞர்கள் வண்ணமயமான அலங்காரத்துடன், வண்ணமயமான ஆடைகளை அணிந்து, சங்குகள், கைம்முரசு இணை, ஆர்மோனியம் மூலம் இசைக்கப்படும் இசை வடிவங்களுக்கு நடனமாடுகிறார்கள். புராணக் கருப்பொருள்கள் பொதுவாக இயற்றப்படுகின்றன. மேலும், பார்வையாளர்கள் கிராமப்புறத்தைச் சேர்ந்தவர்களாக இருக்கிறார்கள்.
# ஆந்திரப் பிரதேசத்தின் நடன வடிவங்கள்

## தப்பெடா குல்லு

தப்பெடா குல்லு என்பது ஸ்ரீகாகுளம் , விஜயநகரம் மாவட்டங்களில் பிரபலமாக உள்ளது. திருவிழாக்களில் நிகழ்த்தப்படும் இந்த நடனத்தில், 15 முதல் 20 துடிப்பான கலைஞர்கள் கழுத்தில் மேளத்தைக் கட்டிகொண்டு இசையமைப்பார்கள்.
# ஆந்திரப் பிரதேசத்தின் நடன வடிவங்கள்

## லம்பாடி

நடனம்]]
லம்பாடி நடனம் என்பது அறுவடை செய்தல், நடவு செய்தல், விதைத்தல் போன்ற அன்றாடப் பணிகளுடன் தொடர்புடையது. ஆந்திரப் பிரதேசம் முழுவதும் காணப்படும் அரை நாடோடி பழங்குடியினரான லம்பாடிகளால் இது நடத்தப்படுகிறது. கண்ணாடி மணிகள் கண்ணாடிகள், அலங்கரிக்கப்பட்ட நகைகள், தந்த வளையல்கள், பித்தளைக் கணுக்கால் நகைகள் பூத்தையல் செய்யப்பட்ட ஆடைகள் அணிந்து இந்த நடனத்தை மகிழ்ச்சியின் வண்ணமயமான வெளிப்பாடாக ஆக்குகின்றனர். இது பல பண்டிகை நிகழ்வுகளின் சிறப்பம்சமாகும்.
# ஆந்திரப் பிரதேசத்தின் நடன வடிவங்கள்

## கோலாட்டம்

'கோலாட்டம்' அல்லது குச்சி நடனம் ஆந்திரப் பிரதேசத்தில் மிகவும் பிரபலமான நடனக் கதைகளில் ஒன்றாகும். இது கொலன்னாலு அல்லது கொல்கொலன்னாலு என்றும் அழைக்கப்படுகிறது. பொதுவாக கிராமிய திருவிழாக்களின் போது நிகழ்த்தப்படும் ஒரு கிராமிய கலையாகும். கோலாட்டம் என்பது தாள அசைவுகள், பாடல்கள், இசை ஆகியவற்றின் கலவையாகும். இது குசராத்தில் *தாண்டியா ராஸ்* என்றும் ராஜஸ்தானில் *கர்பா* என்றும் அழைக்கப்படுகிறது. கோலாட்டக் குழுவில் 8 முதல் 40 வரையிலான நடனக் கலைஞர்கள் குழுவாக ஆடுவார்கள். இதில் குச்சி முக்கிய தாளத்தை வழங்குகிறது. தலைவர் போன்ற இரு கலைஞர்கள் இரண்டு வட்டங்களாக நகர்கிறார்கள். கோலாட்டம் பார்வையாளர்களுக்கும் பங்கேற்பாளர்களுக்கும் பல்வேறு வகையான பொழுதுபோக்குகளை வழங்குகிறது.  
கோலாட்டம் ஆந்திரப் பிரதேச மாநிலத்தின் பிரகாசம் மாவட்டத்தில் கோலன்னா என்றும் அழைக்கப்படுகிறது.
# கால விரிவு

**கால விரிவு** என்பது பொது சார்புக் கோட்பாட்டின் அடிப்படையில், காலத்தின் போக்கில் ஏற்படும் மாற்றங்கள் பற்றிய இயற்பியல் கோட்பாடாகும். விண்வெளியில் உள்ள கடிகாரம் பூமியில் உள்ள கடிகாரத்தை விட வேகமாக நகரும். கோள்கள் போன்ற பெரிய கனமான பொருட்கள், ஒரு ஈர்ப்பு புலத்தை உருவாக்குகின்றன, இது அருகிலுள்ள நேரத்தை மெதுவாக்குகிறது. எடுத்துக்காட்டாக, ஒரு கோளிலிருந்து தொலைவிலுள்ள விண்கலத்தில் இருக்கும் கடிகாரம், அக்கோளின் அருகில் உள்ள கடிகாரத்தை விட வேகமாக நகரும்.  
மேற்கூறப்பட்ட விளக்கம், சிறப்புச் சார்புக் கோட்பாட்டின்படி விளக்கப்பட்ட நேர விரிவிலிருந்து வேறுபட்டது, அதாவது வேகமான நகரும் பொருள்களுக்கு காலம் மெதுவாக நகரும் என்று கூறுகிறது. இரு வகையான கால விரிவுகள் உள்ளன.  
● நிலை 1: சிறப்புச் சார்புக் கோட்பாட்டின்படி, நிலையான ஓர் பார்வையாளரின் கடிகாரத்துடன் ஒப்பிடுகையில், நகரும் கடிகாரங்கள் மெதுவாக இயங்கும். இவ்விளைவு கடிகாரங்களின் செயல்பாட்டினால் நிகழவில்லை, மாறாக காலவெளியின் தன்மையினால் நிகழ்கிறது.  
● நிலை 2: இரு பார்வையாளர்கள் வெவ்வேறு ஈர்ப்பு புலங்களை உடைய இடங்களில் இருப்பதாக எடுத்துக்கொள்வோம். அப்போது, பொதுச் சார்புக் கோட்பாட்டின்படி, வலுவான ஈர்ப்பு புலத்திற்கு அருகில் இருக்கும் கடிகாரம், வலுவற்ற ஈர்ப்பு புலத்தில் உள்ள கடிகாரத்தை விட மெதுவாக இயங்கும்.
# கால விரிவு

## ஒப்புத் திசைவேகத்தினால் கால விரிவு

சிறப்புச் சார்புக் கோட்பாட்டில் கால விரிவை கணக்கிடும் வாய்ப்பாடு:
:<math> \Delta t' = \frac{\Delta t}{\sqrt{1-v^2/c^2}} \,</math>  
இதில்,
:● <math> \Delta t \,</math> என்பது பார்வையாளருக்கான கால இடைவேளை. இது **சரியான நேரம்** என்று அறியப்படுகிறது.,
:● <math> \Delta t' \,</math> என்பது *v* எனும் திசைவேகத்தில் நகரும் நபருக்கான கால இடைவேளை.,
:● <math> v \,</math> என்பது பார்வையாளருக்கும் நகரும் கடிகாரத்திற்கும் இடையேயுள்ள ஒப்புத் திசைவேகம்.,
:● <math> c \,</math> என்பது ஒளியின் வேகம்.  
இவ்வாய்பாட்டை கீழுள்ளபடியும் எழுதலாம்:
:<math> \Delta t' = \gamma \Delta t \,</math>
இதில்,
:● <math> \gamma = \frac{1}{\sqrt{1-v^2/c^2}} \,</math> என்பது லொரென்ட்ஸ் காரணி ஆகும்.  
சுருக்கமாக சொல்லவேண்டுமானால், நகராமல் இருக்கும் கடிகாரத்தில் அதிக நேரத்தை காட்டுகிறது. ஆக, நகரும் கடிகாரம் நேரத்தை மெதுவாக காட்டுகிறது. இரண்டு கடிகாரங்களும் ஒன்றோடொன்று ஒப்பிடும்போது நகராமல் இருந்தால்,அவை இரண்டும் காட்டும் நேரங்கள் சமமாக இருக்கும்.
# பாதுகை

**பாதுகை** (*Paduka*) என்பது இந்தியாவில் உள்ள காலணிகளின் ஒரு பழங்கால வடிவமாகும். இது பெருவிரலுக்கும் இரண்டாவது விரலுக்கும் இடையில் ஒரு காம்புடன் கூடிய குமிழைக் கொண்டதாகும். இது தெற்காசியா மற்றும் தென்கிழக்கு ஆசியாவில் வரலாற்று ரீதியாக அணியப்பட்டது. *பாதுகை* பல்வேறு வடிவங்களிலும் பல்வேறு பொருட்களாலும் செய்யப்பட்டு உள்ளது. இவை பொதுவாக பாதத்தைப் போன்றோ அல்லது மீன் வடிவத்திலோ செய்யப்பட்டிருக்கலாம். இவை மரம், தந்தம், வெள்ளியால் செய்யப்பட்டவையாகும். மணப்பெண்ணின் கால்சட்டைக்கு பொருத்தமாக பயன்படுத்தப்படும்போது அவை விரிவான வேலைப்பாடுகள் கொண்டதாக இருக்கலாம். இவை மதப் புனிதப்பொருளாகவும் கொடுக்கப்படலாம் அல்லது அவையே வணக்கத்திற்குரிய பொருளாக இருக்கலாம். அடையாள வடிவத்தில் வீடுகளிலும், கோயில்களிலும் வணங்கப்படுகின்றன. இந்தியாவின் கயாவில் உள்ள விஷ்ணுபாதம் கோயில் அத்தகைய ஒரு கோயில் ஆகும். அதேபோல, புத்கயாவில் உள்ள போதி மரத்தின் அடியில் புத்தரின் பாதச்சுவடுகள் வழிபடப்படுகின்றன.  
மலேசியாவில் *பாதுகை* அரச சின்னமாக உள்ளது. *செரி பாதுகா* என்பது "மாட்சிமை தாங்கிய" என்பதைக் குறிக்கிறது, இது மலேசிய அவைகளில் உயரதிகாரிகளுக்கு அங்கீகாரம் அளிக்கும் வகையில் மரியாதைக்குரியதாக வழங்கப்படும் பட்டமாகும்.
# பாதுகை

## சொற்பிறப்பியல்

( *1660-1753)* சேகரித்த இந்திய பாதுகை வர்ணம் பூசப்பட்டது. இப்போது பிரித்தானிய அருங்காட்சியகத்தின் சேகரிப்பில் உள்ளது]]
சமஸ்கிருத சொல்லான *பாதுகா* *என்பது பாதம்* என்பதிலிருந்து வந்தது, அதாவது. இந்தியாவின் பண்டைய தொன்மையான காலணிகளை குறிப்பிட இந்த சொல் உருவாக்கப்பட்டது.  
*இது கடாவ்*, *கரோ*, *காரவான்,* *கரோம்* என்றும் அழைக்கப்படுகிறது. மேலும் இது இந்திய துணைக்கண்டத்தில் பெரும்பாலும் துறவிகள், புனிதர்கள், சாமானியர்களால் பயன்படுத்தப்படுகிறது.  
தந்தத்தால் செய்யப்பட்ட *பாதுகைகளை* அரச குடும்பத்தார் மற்றும் துறவிகள் மத்தியில் பிரபலமாக பயன்பாட்டில் இருந்தது. இந்து சமய நெறிமுறைகளின்படி, யானைத் தந்தங்களானது இயற்கையாக இறந்த யானைகளிடமிருந்து எடுக்கப்பட வேண்டும் அல்லது வளர்ப்பு யானைகளிடமிருந்து அறுத்து எடுக்கப்பட வேண்டும். இது அகிம்சையான வழியாக உள்ளது. உயர் சமூக அந்தஸ்தில் உள்ளவர்கள் மெல்லிய தேக்கு, கருங்கலி, சந்தன மரங்களால் செய்யப்பட்ட பாதுகைகளை அணிவர். அதில் தந்தம் அல்லது உலோகத்தாலான வேலைப்பாடுகளை பதிப்பர். அவை கருவுறுதலைக் குறிக்கும் வகையில் மீன் வடிவத்திலும் செய்யப்படுகின்றன.  
சிறப்பு நிகழ்வுகளில் அணியும் *பாதுகைகள்* பிற வடிவங்களில் மரத்தால் செய்யப்படு அதில் வெள்ளித் தகடுகளால் வேயப்பட்டிருக்கலாம் சில நேரங்களில் நடைக்கும்போது மணிகள் ஒலிக்கத்தகதாக அலங்கரிக்கப்பட்டிருக்கலாம். வெண்கல மற்றும் பித்தளை பாதுகைகள் சடங்குகளில் பயன்படுத்த அணிய பயன்படுத்துவதாக இருக்கலாம்.  
சடங்குகள் செய்யும்போது பயன்படுத்தும் கூர்மையான இரும்பு ஆணிகள் பதிக்கப்பட்ட பதினெட்டாம் நூற்றாண்டு காலணி கண்டுபிடிக்கப்பட்டுள்ளது. இதை அணிந்துநடக்கும்போது கால்களில் ஆணிகள் குத்துவதால் ஏற்படும் வலியை மத ரீதியாக சகித்துக்கொள்வதில் உள்ள நம்பிக்கையை வெளிப்படுத்த, இது பயன்படுத்தப்பட்டது என்று ஊகிக்கப்படுகிறது.
# பாதுகை

## சொற்பிறப்பியல்

### குரு பாதுகா ஸ்தோத்திரம்

ஆதி சங்கரர் "குரு பாதுகா ஸ்தோத்திரம்" என்ற பெயரில் ஒன்பது பக்தி சுலோகங்களையும் தனது குருவை (இறைவனை) வணங்கும் வகையில் எழுதியுள்ளார்க்கமாக எழுதியுள்ளார்.
# மார்வெல் திரைப் பிரபஞ்சத்தின் இசை

**மார்வெல் திரைப் பிரபஞ்சத்தின் இசை** என்பது மார்வெல் திரைப் பிரபஞ்சத்தின் திரைப்படங்கள் மற்றும் தொலைக்காட்சித் தொடர்களுக்காக பல்வேறு இசையமைப்பாளர்களால் இசையமைக்கப்பட்ட திரைப்படம் மற்றும் தொலைக்காட்சிகளின் இசை மதிப்பெண்கள் ஆகும்.  
இசையமைப்பாளர் ஆலன் சில்வெஸ்டரி என்பவரே இதுவரையிலும் மார்வெல் திரைப் பிரபஞ்சதில் அதிகமான திரைப்படங்களுக்கு இசையமைத்துள்ளார் என்பது குறிப்பிடத்தக்கது.
# மார்வெல் திரைப் பிரபஞ்சத்தின் இசை

## திரைப்படங்கள்

### முதலாம் கட்டம்

| ரமீன் ஜவாடி |
| --- |
# மார்வெல் திரைப் பிரபஞ்சத்தின் இசை

## திரைப்படங்கள்

### இரண்டாம் கட்டம்

| பிரையன் இடைலர் |
| --- |
# மார்வெல் திரைப் பிரபஞ்சத்தின் இசை

## திரைப்படங்கள்

### மூன்றாம் கட்டம்

| கென்றி சக்மென் |
| --- |
# மார்வெல் திரைப் பிரபஞ்சத்தின் இசை

## திரைப்படங்கள்

### நான்காம் கட்டம்

| அலெக்சாண்டர் டெசுபிளாத் |
| --- |
# மார்வெல் திரைப் பிரபஞ்சத்தின் இசை

## தொலைக்காட்சி தொடர்கள்

### மார்வெல் தொலைக்காட்சி தொடர்கள்

| பியர் மெக்ரேரி (1-6), ஜேசன் ஏக்கர்ஸ் (7) |
| --- |
# மார்வெல் திரைப் பிரபஞ்சத்தின் இசை

## தொலைக்காட்சி தொடர்கள்

### நெற்ஃபிளிக்சு தொலைக்காட்சி தொடர்கள்

| ஜான் பைசானோ |
| --- |
# மார்வெல் திரைப் பிரபஞ்சத்தின் இசை

## தொலைக்காட்சி தொடர்கள்

### குலு தொலைக்காட்சி தொடர்கள்

| சித்தார்த்த கோஸ்லா |
| --- |
# மார்வெல் திரைப் பிரபஞ்சத்தின் இசை

## தொலைக்காட்சி தொடர்கள்

### ஃப்ரீஃபார்ம் தொலைக்காட்சி தொடர்கள்

| டேனி பென்சி, சவுண்டர் ஜூரியான்ஸ் |
| --- |
# மார்வெல் திரைப் பிரபஞ்சத்தின் இசை

## தொலைக்காட்சி தொடர்கள்

### மார்வெல் இசுடியோசு தொடர்கள்

| கிறிஸ்டோப் பெக் |
| --- |
# பக்கி பார்ன்சு

**ஜேம்சு புக்கானன் பார்ன்சு** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும்.  
இந்த கதாப்பாத்திரத்தை ஜோ சைமன் மற்றும் ஜாக் கிர்பி ஆகியோர் இணைந்து உருவாக்கினார்கள். இவரின் முதல் தோற்றம் மார்ச் 1941 இல் வெளியான 'கேப்டன் அமெரிக்கா #1' என்ற கதையில் தோற்றுவிக்கப்பட்டது. இவரை 'விண்டர் சோல்ஜர்' என்றும் அழைக்கப்படுகின்றது, ஏனெனில் மூளைச் சலவை செய்யப்பட்ட பிறகு இவரை கொலையாளி சைபோர்க் என கூறப்படுகின்றது. அத்துடன் இறப்பிலிருந்து இவரின் கதாபாத்திரம் மீண்டும் கொண்டுவரப்பட்டது. இவரின் நண்பரான இசுடீவ் ரோஜர்சு இறந்துவிட்டதாகக் கருதப்பட்டபோது அவர் தற்காலிகமாக "கேப்டன் அமெரிக்கா" பாத்திரத்தை ஏற்றுக்கொண்டார். 2011 இல் இவருக்கு இன்பினிட்டி பார்முலாவை உட்செலுத்தினார்கள், இது கேப்டன் அமெரிக்காவில் பயன்படுத்தப்பட்ட சூப்பர்-சோல்ஜர் சீரம் போன்றது (ஆனால் அதை விட குறைவான சக்தி) இது இயற்கையான உயிர் மற்றும் உடல் பண்புகளை அதிகரித்து பலத்தை கொடுக்கின்றது.  
இந்த கதாபாத்திரம் வரைகதையில் இருந்து திரைப்படத்திற்கு உயிர் கொடுக்கும் விதமாக நடிகர் செபாஸ்டியன் இஸ்டான் என்பவர் மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), கேப்டன் அமெரிக்கா: த வின்றர் சோல்யர் (2014), ஆன்ட்-மேன் (2015), கேப்டன் அமெரிக்கா: சிவில் வார் (2016), பிளாக் பான்தர் (2018), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களிலும் மற்றும் பால்கன் அண்ட் வின்டர் சோல்ஜர் (2021) என்ற தொலைக்காட்சித் தொடரிலும் வாட் இப்...? (2021) என்ற இயங்குபடத்திலும் நடித்துள்ளார்.
# பெக்கி கார்ட்டர்

**மார்கரெட் எலிசபெத் கார்ட்டர்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரம் ஆகும். இவர் வழக்கமாக கேப்டன் அமெரிக்கா வரைகதை புத்தகங்களில் துணை கதாபாத்திரமாக சித்தரிக்கப்பட்டுள்ளார்.  
இந்த கதாப்பாத்திரத்தை ஸ்டான் லீ மற்றும் ஜாக் கிர்பி ஆகியோர் இணைந்து உருவாக்கினார்கள். இவரின் முதல் தோற்றம் மார்ச் 1941 இல் வெளியான 'கேப்டன் அமெரிக்கா #1' என்ற கதையில் தோற்றுவிக்கப்பட்டது. இவரின் கதாபாத்திரம் இரண்டாம் உலகப் போரின் போது இசுடீவ் ரோஜர்ஸின் காதலியாகவும், பின்னர் கேப்டன் அமெரிக்காவின் நவீனகால குறிப்பிடத்தக்க சரோன் கார்ட்டர் என்பவரின் உறவினராகவும் அறியப்படுகிறார்.  
இந்த கதாபாத்திரம் வரைகதையில் இருந்து திரைப்படத்திற்கு உயிர் கொடுக்கும் விதமாக நடிகை கெய்லி அட்வெல் என்பவர் மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), ஆன்ட்-மேன் (2015), அவெஞ்சர்ஸ்: எண்ட்கேம் (2019) போன்ற படங்களிலும், ஏஜென்ட்ஸ் ஒப் ஷீல்ட் மற்றும் ஏஜென்ட் கார்ட்டர் (2015-2016) போன்ற தொலைக்காட்சித் தொடர்களிலும் வாட் இப்...? (2021) என்ற இயங்குபடத்திலும் நடித்துள்ளார்.
# சரோன் கார்ட்டர்

**சரோன் கார்ட்டர்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரம் ஆகும். இவர் வழக்கமாக ஒரு ரகசிய முகவராகவும், ஷீல்ட் இன் முன்னாள் கள முகவராகவும், மற்றும் கேப்டன் அமெரிக்கா/இசுடீவ் ரோஜர்ஸ் ஆகியோரின் காதலியாகவும் சித்தரிக்கப்படுகிறார்.  
இந்த கதாப்பாத்திரத்தை ஸ்டான் லீ, ஜாக் கிர்பி மற்றும் டிக் அயர்ஸ் ஆகியோர் இணைந்து உருவாக்கியுள்ளார்கள். இவரின் கதாபாத்திரம் அசல் வரைகதை புத்தகத்தின் தொடர்ச்சியில், பெக்கி கார்ட்டரின் தங்கை ஆவார், பின்னர் இவரின் கதாபாத்திரம் பெக்கியின் பேத்தியாக மாற்றப்பட்டார்.  
நடிகை எமிலி வான்காம்ப் என்பவர் வரைகதையில் இருந்து திரைப்படத்திற்கு உயிர் கொடுக்கும் விதமாக மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: த வின்றர் சோல்யர் (2014)) மற்றும் கேப்டன் அமெரிக்கா: சிவில் வார் (2016) ஆகிய படங்களிலும், பால்கன் அண்ட் வின்டர் சோல்ஜர் என்ற டிஸ்னி+ தொடரிலும் நடித்துள்ளார்.
# டிராக்சு

**டிராக்சு** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாப்பாத்திரத்தை இசுடாலின் என்பவர் தி இன்வின்சிபிள் அயர்ன் மேன் #55 என்ற கதையில் தோற்றுவித்தார்.  
இவர் ஆர்தர் டக்ளசு என்ற ஒரு மனிதர் ஆவார், இவரது குடும்பம் தானோசு என்ற சூப்பர்வில்லனால் தாக்கப்பட்டு கொல்லப்பட்டனர். இதனால் தானோசை எதிர்த்துப் போராட கிரோனோசு என்று அழைக்கப்படுபவர் ஆர்தரின் ஆவியை எடுத்து ஒரு சக்திவாய்ந்த புதிய உடலில் வைத்து டிராக்சு என்ற புதிய உருவில் பிறந்தார். இவரின் கதாபாத்திரம் அடிக்கடி கேப்டன் மார்வெல், ஆடம் வார்லாக் மற்றும் தானோசுடன் சண்டையிடுவது போன்று சித்தரிக்கப்பட்டுள்ளது. அத்துடன் இவர் இன்பினிட்டி வாட்ச் எனப்படும் குழுவில் உறுப்பினராகவும் இருந்தார். மேலும் மீண்டும் தொடங்கப்பட்ட கார்டியன்சு ஒப் த கலக்சி குழுவிலும் உறுப்பினரானார்.  
இவரின் கதாபாத்திரம் இயங்குபட தொலைக்காட்சி தொடர்கள் மற்றும் வரை கதையை அடிப்படையாகக் கொண்ட நிகழ்பட ஆட்டகங்கள் உட்பட பல்வேறு மார்வெல் தொடர்புடைய வணிகப் பொருட்களில் தோற்றுவிக்கட்டது. இவருக்கு உயிர் கொடுக்கும் விதமாக நடிகர் டேவ் பாடிஸ்டா என்பவர் மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களில் நடித்துள்ளார்.
# கய்ம்டல்

**கய்ம்டல்** என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரம் நோர்சு தொன்மவியல் தெய்வமான கய்ம்டல் என்பவரை அடிப்படையாகக் கொண்டு, ஸ்டான் லீ, லாரி லிபர் மற்றும் ஜாக் கிர்பி ஆகியோரால் உருவாக்கப்பட்டது.  
இவரால் அனைத்தையும் பார்க்கவும் மற்றும் கேட்கவும் முடியும் அத்துடன் மேலும் அஸ்கார்டின் நுழைவாயிலின் ஒரே பாதுகாவலராக இருக்கிறார். இந்த கதாபாத்திரம் வரைகதையில் இருந்து திரைப்படத்திற்கு உயிர் கொடுக்கும் விதமாக நடிகர் இட்ரிசு எல்பா என்பவர் மார்வெல் திரைப் பிரபஞ்சத் திரைப்படங்களான தோர் (2011), தோர்: த டார்க் வேர்ல்டு (2013), அவெஞ்சர்ஸ்: ஏஜ் ஆஃப் அல்ட்ரான் (2015), தோர்: ரக்னராக் (2017) மற்றும் அவென்ஜ்ர்ஸ் : இன்பினிட்டி வார் (2018) போன்ற படங்களில் நடித்துள்ளார்.
# சின்னம்பள்ளி

**சின்னம்பள்ளி** (*Chinnampalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643654. இது சின்னம்பள்ளி ஊராட்சிக்கு உட்பட்டது.
# சின்னம்பள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், பென்னாகரத்தில் இருந்து 13 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது.
# சின்னம்பள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 868, மொத்த மக்கள் தொகை 3373 ஆகும். இதில் 646 ஆண்களும், 1627 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 60.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அந்தமான் பச்சைப் புறா

**அந்தமான் பச்சைப் புறா** (Andaman green pigeon) *தெரெரான் குளோராப்டெரசு*) என்பது *தெரெரான்* பேரினத்தைச் சேர்ந்த ஒரு புறா ஆகும். இது அந்தமான் நிக்கோபார் தீவுகளில் காணப்படுகிறது. பல வகைப்பாட்டியலாளர் இதனைச் சாம்பல் நெற்றிப் புறா தொகுப்பிருந்து இனம் பிரித்தனர். இது ஜூலை 2014-ல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் சேர்க்கப்பட்டது.
# அந்தமான் பச்சைப் புறா

## நடத்தை

அந்தமான் பச்சைப் புறா பொதுவாக தனித்தனியாகவோ அல்லது சிறு குழுக்களாகவோ காணப்படும். இது வேகமாகவும் நேரடியாகவும் பறக்கக்கூடியது. வழக்கமான அசைவுகளுடன் வேகமாக இறக்களை அசைப்பதை வழக்கமாகக் கொண்டுள்ளது. இந்தப் புறா பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளைக் கொண்டு கூடு கட்டி, வெள்ளை முட்டைகள் இரண்டு வரை இடுகிறது .
# லார்க்கின்

**லார்க்கின்** (ஆங்கிலம்: *Larkin*; மலாய்: *Larkin*; சீனம்: 拉慶; ஜாவி: لركين) என்பது மலேசியா, ஜொகூர் மாநிலத்தில், ஜொகூர் பாரு மாவட்டத்தில் அமைந்து உள்ள ஒரு புறநகர்ப் பகுதியாகும்.  
ஜொகூர் பாரு மாநகரில் பொதுமக்கள் அதிகமாக நடமாடும் இடமாக லார்க்கின் நகர்ப்பகுதி கருதப் படுகிறது. லார்க்கின் நகர்ப் பகுதியின் சுற்று வட்டாரத்தில் நிறைய விற்பனை மையங்களும், பேரங்காடிகளும், கேளிக்கை மையங்களும் உள்ளன. தவிர இங்குதான் புகழ்பெற்ற லார்க்கின் செண்ட்ரல் (Larkin Sentral) எனும் பொதுப் பேருந்து முனையமும் உள்ளது.